# Atemptats de Brussel·les de març de 2016

Els atemptats de Brussel·les de març de 2016 van ser una sèrie d'atemptats terroristes esdevinguts el 22 de març de 2016 a Bèlgica: dos a l'Aeroport de Brussel·les, a Zaventem, i un a Estació de Maelbeek/Maalbeek, a Brussel·les. En aquests atacs hi van morir 35 víctimes i 3 terroristes suïcides. Un quart atacant va fugir, mentre que 300 persones més van quedar ferides. En el transcurs de la investigació, es va trobar una altra bomba i un rifle d'assalt a l'aeroport, i en un apartament, quinze quilos de TATP. Estat Islàmic (EI) va declarar-se responsable dels atacs.
Aquest atemptat va ser l'atac terrorista més mortífer de la història de Bèlgica. El govern belga va delcarar tres dies de dol nacional.

## Antecedents

Bèlgica formava part de la intervenció militar internacional contra Estat Islàmic, organització de caràcter islamista. Paral·lelament, Bèlgica era el país europeu que comptava amb més ciutadans combatents entre les forces gihadistes, en proporció amb la seva població, estimant-se que 440 belgues havien marxat del país per combatre a Síria o Iraq el gener de 2015. A més, el deficient aparell de seguretat interna i la manca d'una agència d'intel·ligència competent, havíen convertit el país en un focus de reclutament de caràcter extremista i d'activitat terrorista.
Abans dels atemptats, molts atacs terroristes de caràcter islamista s'havien originat a Bèlgica, motiu pel qual s'hi havien desenvolupat diverses operacions contra-terroristes. El maig de 2014, un tirador amb llaços amb la Guerra civil siriana va assaltar el Museu Jueu de Bèlgica, a Brussel·les, matant 4 persones. El gener de 2015, en una operació policial contra un grup, que es considerava al darrere d'un atemptat com el de Charlie Hebdo, va incloure registres a Brussel·les i Zaventem. Aquestes operacions van acabar amb la mort de dos sospitosos. L'agost de 2015, un presumpte terrorista va disparar i apunyalar diversos passatgers en un tren d'alta velocitat que cobria la ruta Amsterdam-París via Brussel·les, abans de ser reduït pels mateixos passatgers.
A més, els perpetradors dels atemptats de París del novembre de 2015 estaven instal·lats a Molenbeek, quedant Brussel·les tancada durant cinc dies mentre la policia buscava més sospitosos. El 18 de març de 2016, Salah Abdeslam, sospitós de participar en aquests atacs a la capital francesa, va ser capturat per la policia belga en uns registres que van causar la mort d'un altre sospitós, així com ferides en altres dos. Com a mínim un altre sospitós va quedar en llibertat. En el transcurs de l'interrogatori, la policia va ensenyar a Abdeslam fotografies dels germans Bakraoui, que tres dies més tard participarien en els atemptats a l'aeroport i el metro de Brussel·les. Investigadors belgues consideren que l'arrest d'Abdeslam podria haver accelerat els atemptats de la capital belga. Segons el ministre de l'Interior Jan Jambon, que va parlar després dels atemptats, les autoritats sabien que s'estava preparant un atemptat a Europa, però van subestimar l'escala d'aquest atac.

## Atacs
### Aeroport

Dues explosions a l'aeroport de Brussel·les es van produir el 22 de març de l'any 2016 abans de les 8 del matí i van deixar almenys 13 morts i 35 ferits segons la Fiscalia belga. La ministra de Sanitat belga, Maggie De Block, va fer un nou recompte oficial amb 14 morts i 81 ferits a l'aeroport. La cadena francòfona TF1 va comunicar que es van trobat un rifle kalàixnikov i una tercera bomba que no hauria explotat al hall de l'aeroport.

### Metro

El mateix dia una explosió va tenir lloc a l'Estació de metro de Maelbeek/Maalbeek, al centre de la ciutat, a les 9.11 del matí. El metro de la ciutat va ser immediatament evacuat i tancat. Tot el transport públic de la ciutat es va tancar com a conseqüència dels atacs. Segons el representant del transport belga en les explosions al metro hi van haver 14 morts i 55 ferits en el primer recompte.

## Reaccions
### A Bèlgica

El pla d'emergència es disparà a causa de la doble explosió de l'Aeroport de Brussel·les. A continuació, es va suspendre tot el trànsit aeri a l'aeroport i el nivell d'alerta terrorista va pujar al nivell 4 per a tota Bèlgica. Aquesta decisió va ser presa per la OCAM, l'Òrgan de Coordinació per a l'anàlisi de l'amenaça.
A l'altre aeroport de la capital comunitària, el de Charleroi, s'hi va organitzar un gabinet de crisi per estudiar de quina manera reorganitzar el tràfic aeri. Els vols es van redirigir cap a altres aeroports, entre els quals hi ha l'Aeroport de Brussel·les Sud, l'Aeroport Internacional d'Anvers i l'Aeroport Internacional d'Oostende-Bruges i l'Aeroport de Lieja.
L'edifici Berlaymont, que es troba a prop, i les cases de la seu de la Comissió europea es van clausurar.
Després dels segons atacs, es va tancar tot el transport públic a la capital belga. Es van evacuar i tancar diverses estacions, i es van suspendre tots els trens de l'Eurostar cap a l'Estació de Brussel·les Midi. Tots els trens de París a Brussel·les també es van cancel·lar.

### Internacionals

* Israel: Un cop anunciada la notícia, Israel va prohibir temporalment els vols provinents d'Europa. La prohibició s'estén des de les 10.30 fins a la mitjanit hora local, i no va afectar els vols que sortien d'Israel.
* Espanya: en una compareixença del Ministre d'Afers Exteriors i de Cooperació, José Manuel García-Margallo va responsabilizar Estat Islàmic pels atemptats.
* Regne Unit: el primer ministre David Cameron es trobarà amb el comitè d'emergència del govern britànic (COBRA) per discutir la situació. També es va incrementar la seguretat a l'Aeroport de Gatwick.
* Europa: les borses europees van registrar fortes pèrdues després dels atemptats.
* França: François Hollande comparegué i mostrà el seu suport al govern belga.
* Estats Units: John Kirby del Departament d'Estat va dir que "els Estats Units està amb la gent de Bèlgica. Estem disposats a donar suport a la investigació segons el cas."

## Referències

* 1 2 3 4 5 6 Matthew Weaver «Brussells Airport explosions - live updates». The Guardian, 22-03-2016 [Consulta: 22 març 2016].
* ↑ «Atentado en Bruselas: Al menos 34 muertos y más de un centenar de heridos en una cadena de atentados en el aeropuerto y el metro de Bruselas». La Opinión, 22-03-2016 [Consulta: 22 març 2016].
* ↑ «Death toll from Brussels attacks rises to at least 34». BNO News, 27-03-2016 [Consulta: 28 març 2016]. «Còpia arxivada». Arxivat de l'original el 2017-09-08. [Consulta: 28 març 2016]. «Aantal slachtoffers na aanslagen opgelopen tot 35». deredactie.be, 28-03-2016 [Consulta: 28 març 2016].
* ↑ «British victim of Brussels attacks confirmed dead as slow identification of bodies continues». Telegraph.co.uk, 25-03-2016. [Consulta: 28 març 2016].
* ↑ Angelique Chrisafis; Emma Graham-Harrison; James Tapper. «Fayçal Cheffou charged over 'core role' in Brussels bomb attacks». The Guardian, 26-03-2016. [Consulta: 26 març 2016].
* 1 2 3 4 5 «Brussels attack: Man wanted in subway bombing». CNN, 24-03-2016.
* ↑ «El balanç de morts als atemptats de Brussel·les s'eleva a 35». NacióDigital.cat, 28-03-2016. [Consulta: 28 març 2016].
* ↑ AFP, rédaction en ligne avec Belga et. «Attentats de Bruxelles: nouveau bilan provisoire de 300 blessés, dont 61 en soins intensifs et 4 non-identifiés (LIVE)». lalibre.be. [Consulta: 23 març 2016].
* ↑ «At least 400 ISIL fighters are specially trained and ready to attack Europe: officials» (en anglès). National Post, 23-03-2016. [Consulta: 19 agost 2017].
* ↑ «Another bomb found in Brussels after attacks kill at least 34; Islamic State claims responsibility». The Los Angeles Times. [Consulta: 22 març 2016].
* ↑ «Belgium to Begin 3 Days of National Mourning». The New York Times, 22-03-2016 [Consulta: 22 març 2016].
* ↑ Nigel Morris. «Iraq: Danes send attack planes». Belfast Telegraph, 27-09-2014. [Consulta: 22 març 2016].
* ↑ Nina Elbagir; Bharati Nailk; Laila Ben Allal. «Belgium: Europe's front line in the war on terror». CNN, 22-03-2016. [Consulta: 22 març 2016].
* ↑ «Foreign fighter total in Syria/Iraq now exceeds 20,000; surpasses Afghanistan conflict in the 1980s». ICSR. [Consulta: 23 març 2016].
* ↑ «How Belgium Became a Jihadist-Recruiting Hub». The Wall Street Journal. [Consulta: 22 març 2016].
* ↑ Casert, Raf. Belgium ramps up security for lone suspect in Jewish Museum attack. The Globe and the Mail, 26 maig 2014.
* ↑ «Brussels Jewish Museum killings: Man held in Marseille». BBC News, 01-06-2014 [Consulta: 1r juny 2014].
* ↑ «Belgian anti-terror raid in Verviers 'leaves two dead'». BBC News, 15-01-2015.
* ↑ «Belgian counterterrorism raid in Verviers leaves 2 dead, report says». CBC News, 15-01-2015.
* ↑ «France train shooting: Three hurt and man arrested». BBC News, 22-08-2015. [Consulta: 21 agost 2015].
* ↑ «Shots in Brussels raid tied to Paris attacks». CNN, 15-03-2016 [Consulta: 15 març 2016].
* ↑ «Gunfire in Brussels raid on 'Paris attacks suspects'». BBC News, 15-03-2016. [Consulta: 15 març 2016].
* ↑ «Paris attacks: Salah Abdeslam 'worth his weight in gold'». BBC News, 21-03-2016. [Consulta: 21 març 2016].
* ↑ «In Brussels Bombing Plot, a Trail of Dots Not Connected». The New York Times, 27-03-2016. [Consulta: 28 març 2016].
* ↑ Benjamin Siegel; Alexander Mallin. «Terror Arrest In Belgium Likely Accelerated Timetable for Brussels Bombings, US Lawmakers Say». ABC News, 22-03-2016. [Consulta: 22 març 2016].
* ↑ David Lawler; Danny Boyle; James Rothwell. «Brussels attacks: suicide bomber was known militant deported from Turkey to Europe, president says – live». The Daily Telegraph, 22-03-2016. [Consulta: 22 març 2016].
* ↑ «Registradas dos explosiones en el aeropuerto de Bruselas». La Vanguardia.
* ↑ hrt. «Vrees voor doden bij explosie in metrostation Maalbeek». De Standaard.
* ↑ De Standaard, Ook explosie in metrostation Maalbeek
* 1 2 «Live: Belgium terror threat raised to highest level» (en anglès australià). [Consulta: 22 març 2016].
* 1 2 «Brussels Zaventem airport rocked by two explosions». BBC, 22-03-2016 [Consulta: 22 març 2016].
* ↑ «Almenys en una cadena d'explosions a l'aeroport i al centre de Brussel·les». 324.cat, 22-03-2016 [Consulta: 22 març 2016].
* ↑ «17 dead, dozens wounded in 2 blasts at Brussels airport - reports». RT International.
* ↑ http://www.hurriyetdailynews.com/turkish-airlines-plane-diverted-to-liege-after-brussels-explosion.aspx?pageID=238&nID=96755&NewsCatID=351
* ↑ «http://www.jewishpress.com/news/breaking-news/israel-bans-incoming-flights-from-europe-temporarily/2016/03/22/». [Consulta: 22 març 2016].
* ↑ «Margallo responsabiliza a Daesh de los atentados de Bruselas». Eldiario.es, 22-03-2016 [Consulta: 22 març 2016].
* ↑ Ashley Cowburn. «Brussels attacks live updates: ‘Around 23 dead and 35 injured' after three explosions around city», 22-03-2016. [Consulta: 22 març 2016].
* ↑ «Nuevo revés bursátil a las empresas más vinculadas al turismo». Expansión, 22-03-2016 [Consulta: 22 març 2016].
* ↑ French President Francois Hollande: This Was an Attack on All of Europe (anglès)
* ↑ Obama, Kerry briefed on attacks in Brussels; McCaskill, Nolan D (anglès)

## Vegeu també

* Atemptat a l'Aeroport d'Istanbul de 2016